8. 2. 88 Επίσημη Εφημερίδα των Ευρωπαϊκών Κοινοτήτων Αριθ. C 35/1 
II 
(Προπαρασκευαστικές πράξεις) 
ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ 
Γνωμοδότηση για το σχέδιο κανονισμού του Συμβουλίου για τη θέσπιση ενός κοινοτικού σχεδίου 
ενίσχυσης των μεγάλων επιστημονικών εγκαταστάσεων ευρωπαϊκού ενδιαφέροντος 
(88/C 35/01) 
Το Συμβούλιο αποφάσισε την 1η Οκτωβρίου 1987 να ζητήσει, σύμφωνα με τις διατάξεις του άρθρου 
130 Q της Συνθήκης για την ίδρυση της Ευρωπαϊκής Οικονομικής Κοινότητας, τη γνωμοδότηση της 
Οικονομικής και Κοινωνικής Επιτροπής, για το παραπάνω σχέδιο κανονισμού. 
Το τμήμα ενέργειας, πυρηνικών θεμάτων και έρευνας, στο οποίο ανατέθηκε η προετοιμασία των 
σχετικών εργασιών, υιοθέτησε τη γνωμοδότηση του στις 3 Δεκεμβρίου 1987 με βάση την εισηγητική 
έκθεση του κ. Sai'u. 
Η Οικονομική και Κοινωνική Επιτροπή, κατά τη 251η σύνοδο ολομέλειας της (συνεδρίαση της 16ης 
Δεκεμβρίου 1987) υιοθέτησε ομόφωνα μείον 2 αποχές την ακόλουθη γνωμοδότηση: 
1. Η ανάπτυξη μιας συντονισμένης δράσης με στόχο να 
καταστεί ευχερέστερη η πρόσβαση των ευρωπαίων ερευνητών 
στις επιστημονικές και τεχνικές εγκαταστάσεις της Κοινό­
τητας και παράλληλα να αποκτήσει η Κοινότητα τη δυνατό­
τητα αξιοποίησης του δυναμικού μεγάλων επιστημονικών 
εγκαταστάσεων της Ευρώπης θα ευνοήσει την οικοδόμηση 
της Ευρώπης των ερευνητών. 
Το σχέδιο κανονισμού που προτείνει η Επιτροπή πρέπει συνε­
πώς να εγκριθεί με την επιφύλαξη ωστόσο των παρατηρήσεων 
που ακολουθούν. 
2. Χρειάζεται να υπογραμμισθεί ότι πρώτος και κύριος 
στόχος του κανονισμού αυτού πρέπει να είναι η ελεύθερη 
πρόσβαση κάθε ερευνητού ενός κράτους μέλους στις επιστη­
μονικές και τεχνικές εγκαταστάσεις που υφίστανται σε άλλες 
χώρες της Κοινότητας εφόσον η δική του χώρα δεν διαθέτει 
παρόμοιες εγκαταστάσεις. 
3. Η προσωρινή χρηματοπιστωτική ενίσχυση που θα 
χορηγηθεί ως αντάλλαγμα στους επιστημονικούς οργανι­
σμούς και ιδρύματα της Κοινότητας που διαθέτουν τέτοιες 
μεγάλες εγκαταστάσεις δεν θα πρέπει με κανένα τρόπο να 
παρασχεθεί σε αντικατάσταση των χρηματοπιστωτικών 
χορηγήσεων που παρέχονται μέχρι σήμερα από τα κράτη 
μέλη στις εγκαταστάσεις αυτές για τη λειτουργία τους. 
4. Θα ήταν συνεπώς ορθό, προκειμένου να διασκεδασθεί 
κάθε αμφιβολία επ'αυτού του ζητήματος, να τροποποιηθεί ο 
τίτλος του σχεδίου κανονισμού έτσι ώστε να είναι σύμφωνος 
με το περιεχόμενο του. 5. Προκειμένου να διευκολυνθεί η πρόσβαση στις μεγάλες 
επιστημονικές εγκαταστάσεις που αποτελεί τον στόχο αυτού 
του κοινοτικού προγράμματος, απαιτείται μια αυξημένη κινη­
τικότητα των ευρωπαίων ερευνητών καθώς και η πραγματική 
άρση των εμποδίων που υφίστανται στον ευρωπαϊκό επιστη­
μονικό χώρο. Για το λόγο αυτό, πρέπει να ληφθούν υπόψη 
οι δράσεις που εφαρμόστηκαν για το σκοπό αυτό στο πλαίσιο 
του «σχεδίου τόνωσης της συνεργασίας των επιστημονικών 
και τεχνικών ανταλλαγών στην Ευρώπη» που εγκαινιάσθηκε 
το 1985 και το οποίο έρχεται σήμερα να συμπληρώσει το 
παρόν σχέδιο κανονισμού. 
Η Επιτροπή διαβίβασε στο Συμβούλιο ένα σχέδιο κανονισμού 
για τη θέσπιση ενός νέου προγράμματος τόνωσης αυτών των 
επιστημονικών συνεργασιών και ανταλλαγών, για το οποίο 
ζητήθηκε επίσης η γνωμοδότηση της Οικονομικής και Κοι­
νωνικής Επιτροπής. 
6. Η επιλογή των προγραμμάτων τα οποία θα κριθούν κα­
τάλληλα για να λάβουν μια προσωρινή χρηματοπιστωτική 
ενίσχυση από την Κοινότητα θα πρέπει κατά κύριο λόγο να 
διενεργηθεί σε συνάρτηση με τα ακόλουθα κριτήρια: 
— την ποιότητα της συγκεκριμένης εγκατάστασης (δυνατό­
τητα πειραματικών δοκιμών, ειδικός χαρακτήρας της 
εγκατάστασης αυτής) και διαθεσιμότητα, 
— το ενδιαφέρον που επιδεικνύεται από τους ερευνητές, και 
τους ενδεχόμενους χρήστες της εγκατάστασης αυτής, 
— τη σχέση κόστους/οφέλους της κοινοτικής χρηματο­
πιστωτικής ενίσχυσης, 
— το ενδιαφέρον που παρουσιάζει για την Κοινότητα. 
Αριθ. C 35/2 Επίσημη Εφημερίδα των Ευρωπαϊκών Κοινοτήτων 8. 2. 88 
7. Η εξέταση της σχέσης κόστους/οφέλους της κοινοτικής 
χρηματοπιστωτικής ενίσχυσης συνεπάγεται κατά κύριο λόγο 
ότι θα πρέπει, εφόσον όλοι οι άλλοι συντελεστές είναι ίσοι, 
να ληφθούν υπόψη τα σχέδια εκείνα που θα επιδιώκουν να 
ευνοηθεί η εξειδίκευση μεγάλων επιστημονικών εγκα­
ταστάσεων που το έργο τους επικαλύπτεται από άλλες εγκα­
ταστάσεις της Κοινότητας, και να δοθεί προτεραιότητα 
σ'αυτά. 
8. Με την έκφραση «κοινοτικού ενδιαφέροντος» δεν πρέ­
πει να διασημαίνεται μόνο η συμβολή του εν λόγω σχεδίου 
στην τόνωση της επιστημονικής και τεχνικής ανταγωνιστι­
κότητας της Κοινότητας καθώς και στην επίτευξη των στό­
χων της Κοινότητας στον τομέα της έρευνας και της τεχνο­
λογικής ανάπτυξης αλλά επίσης και η συμβολή του συγκεκρι­
μένου σχεδίου όσον αφορά την ενίσχυση του επιστημονικού 
και τεχνικού δυναμικού των μειονεκτικών χωρών και περιο­
χών της Κοινότητας. 
9. Η πρόσβαση στις μεγάλες επιστημονικές εγκαταστάσεις 
της Κοινότητας θα πρέπει έτσι να ευεργετήσει κατά προ­
τίμηση τους ερευνητές των χωρών και περιοχών της Κοινό­
τητας που δεν διαθέτουν τον κατάλληλο εξοπλισμό σε ό,τι 
αφορά τις ερευνητικές υποδομές και των οποίων η περιφερει­
ακή θέση δεν επιτρέπει στους ερευνητές να έχουν κανονική 
πρόσβαση στις επιστημονικές εγκαταστάσεις της ίδιας της 
χώρας τους. 
Η προτίμηση αυτή δεν θα πρέπει ωστόσο σε καμιά περίπτωση 
να καταλήξει στην θεσμοποίηση ποσοστού χρησιμοποίησης. 
10. Το κοινοτικό σχέδιο θα πρέπει να συμβάλει κατά κύριο 
λόγο στην υλοποίηση των εξής στόχων: 
— να ικανοποιηθούν στο σύνολο τους οι ανάγκες όσον 
αφορά την έρευνα, 
— να ευνοηθεί ο καλύτερος συντονισμός των ερευνητικών 
προγραμμάτων που αναλαμβάνουν να εκτελέσουν τα διά­
φορα κράτη μέλη και να μειωθεί η επικάλυψη των 
δραστηριοτήτων, 
— να βελτιωθεί το έργο και η αποδοτικότητα των μεγάλων 
επιστημονικών εγκαταστάσεων της Κοινότητας, 
— να διευκολυνθούν οι ανταλλαγές των ερευνητών στο 
εσωτερικό της Κοινότητας. 
11. Πρέπει να υπογραμμισθεί επίσης η σημασία του κοινο­
τικού σχεδίου όσον αφορά τις μικρομεσαίες επιχειρήσεις 
(ΜΜΕ). Οι επιχειρήσεις αυτές θα μπορούσαν να αποκο­
μίσουν όφελος από την πρόσβαση τους στις επιστημονικές 
εγκαταστάσεις, οι οποίες είναι απαραίτητες για τη δημιουργία 
και την ανάπτυξη νέων προϊόντων και νέων. τεχνολογιών, 
καθότι συχνά δεν διαθέτουν ούτε τα οικονομικά μέσα ούτε το 
αναγκαίο προσωπικό για να έχουν παρόμοια πρόσβαση. 
Για να επιτευχθεί αυτό έχει ωστόσο ουσιαστική σημασία να 
διατίθεται τόσο στις ΜΜΕ όσο και γενικότερα σε όλους τους 
κοινωνικούς εταίρους και τις επιστημονικές ενώσεις πλήρης 
πληροφόρηση σε ό,τι αφορά τις διευκολύνσεις που μπορούν 
να τους παρασχεθούν, τους όρους που πρέπει να πληρούν 
για την πρόσβαση τους καθώς και τον τρόπο με τον οποίο 
χρειάζεται να παρουσιάζουν τα προγράμματα τους. 
12. Το ποσό των πιστώσεων που κρίνεται σήμερα αναγκαίο 
για την υλοποίηση του προτεινόμενου κοινοτικού προγράμ­
ματος ανέρχεται σε 30 εκατομμύρια ECU. Το ποσό αυτό 
θεωρείται εντελώς ανεπαρκές λαμβανομένων υπόψη των στό­χων που επιδιώκονται, έστω και αν παραδεχθεί κανείς ότι στο 
στάδιο αυτό ο χαρακτήρας του προγράμματος είναι πειρα­
ματικός. 
Η Επιτροπή καλείται επιμόνως να εξετάσει από τώρα ήδη 
και εφόσον τούτο αποβεί πράγματι απαραίτητο, τους τρόπους 
υλοποίησης ενός συμπληρωματικού προγράμματος, προκει­
μένου να αποφευχθεί το ενδεχόμενο της απόρριψης ενός 
μεγάλου αριθμού προτάσεων ένεκα και μόνο ανεπάρκειας 
διαθέσιμων πιστώσεων και έτσι να προκληθεί η απογοήτευση 
εκείνων των ερευνητών που θα μπορούσαν να ωφεληθούν από 
μια οικονομική ενίσχυση προς τις μεγάλες επιστημονικές 
εγκαταστάσεις. 
13. Η Επιτροπή προβλέπει πως η Κοινότητα θε έχει τη 
δυνατότητα να συνάψει συμφωνίες με τρίτες χώρες της Ευρώ­
πης ή με διεθνείς οργανισμούς με σκοπό την ολική ή μερική 
συμμετοχή τους στο κοινοτικό πρόγραμμα. 
Η πρωτοβουλία αυτή θα πρέπει να εγκριθεί. Εννοείται 
ωστόσο ότι οι συμφωνίες αυτές θα απαιτήσουν την οικονο­
μική συμμετοχή των χωρών αυτών ή των διεθνών οργανώσεων 
στη χρηματοδότηση του προγράμματος. 
14. Παρόμοια, οι συμφωνίες αυτές συνεπάγονται μια αμοι­
βαιότητα, δεδομένου ότι πρέπει να παρασχεθεί στους ερευνη­
τές των κρατών μελών της Κοινότητας η δυνατότητα να έχουν 
πρόσβαση στις μεγάλες επιστημονικές εγκαταστάσεις που 
υφίστανται σ'αυτές τις τρίτες χώρες ή στο πλαίσιο αυτών των 
διεθνών οργανισμών, διαμέσου μιας οικονομικής ενίσχυσης 
σύμφωνα με τους όρους που προβλέπονται από το κοινοτικό 
πρόγραμμα. 
15. Στο βαθμό που επιτευχθούν οι στόχοι που έχουν καθο­
ρισθεί στο κοινοτικό πρόγραμμα, η Επιτροπή θα μπορεί να 
κληθεί να εξετάσει κατά πόσο είναι δυνατή σε μεταγενέστερο 
στάδιο η επέκταση του προγράμματος αυτού και σε τρίτες 
χώρες εκτός Ευρώπης και ιδίως στις χώρες εκείνες οι οποίες 
διαθέτουν ειδικές δυνατότητες στους τομείς όπου η Κοινό­
τητα και τα κράτη μέλη της δεν έχουν επαρκή εξοπλισμό, 
όπως ο τομέας της γεωργίας και της τροπικής ιατρικής. 
16. Εκτός από τις παρατηρήσεις που προηγήθηκαν, το 
σχέδιο κανονισμού θα πρέπει να τροποποιηθεί κατά τρόπο 
ώστε να ληφθούν υπόψη οι ιδέες και οι προτάσεις που ακολου­
θούν. 
Άρθρο 1 
Σύμφωνα με τις παρατηρήσεις που έγιναν σχετικά με τα 
σημεία 2 έως 4 προηγουμένως, θα πρέπει να διατυπωθεί ως 
εξής: 
«ένα πρόγραμμα κοινοτικής ενίσχυσης για να διευκολυνθεί 
η πρόσβαση στις μεγάλες εγκαταστάσεις ... (τα υπόλοιπα ως 
έχουν)». 
Άρθρο 5 
Οι συμβάσεις που πρόκειται να συναφθούν μεταξύ της 
Επιτροπής και των επιστημονικών οργανισμών ή ιδρυμάτων 
που μπορούν να ωφεληθούν από μια κοινοτική οικονομική 
8. 2. 88 Επίσημη Εφημερίδα των Ευρωπαϊκών Κοινοτήτων Αριθ. C 35/3 
ενίσχυση θα πρέπει να διευκρινίζουν με τι τρόπο προτίθενται 
οι οργανισμοί ή τα ιδρύματα να διαθέσουν τις ενισχύσεις που 
θα τους χορηγηθούν. 
Άρθρο 6 
Το αποτέλεσμα της αξιολόγησης του προγράμματος την 
οποία θα αναλάβει η Επιτροπή μετά το τρίτο έτος εκτέλεσης 
θα πρέπει να διαβιβασθεί στην Οικονομική και Κοινωνική 
Επιτροπή καθώς και στο Ευρωπαϊκό Κοινοβούλιο. 
Εξάλλου, η αξιολόγηση αυτή θα πρέπει να δώσει στην Επι­
τροπή τη δυνατότητα να υποβάλει μια πρόταση αναθεώρησης 
του προγράμματος σύμφωνα με τις κατάλληλες διαδικασίες. Εκτός από την αξιολόγηση που προβλέπεται στη διάταξη 
αυτή, η Επιτροπή καλείται να καταρτίζει έναν τακτικό απολο­
γισμό: 
— της εξέλιξης των δυνατοτήτων χρήσης των μεγάλων 
επιστημονικών εγκαταστάσεων της Κοινότητας, 
— των δυνατοτήτων συμπληρωματικής χρήσης που θα προ­
έλθουν από ένα μεγαλύτερο ποσοστό παραγωγής έργου 
και μια αυξημένη ειδίκευση των εγκαταστάσεων αυτών. 
Η Επιτροπή θα πρέπει επίσης στα πλαίσια του απολογισμού 
αυτού να επαληθεύει κάθε φορά, κατά πόσο οι ενισχύσεις που 
χορηγήθηκαν χρησιμοποιήθηκαν για το σκοπό που προβλε­
πόταν στη σύμβαση. Σε περίπτωση που αποδειχθεί ότι οι 
ενισχύσεις δεν χρησιμοποιήθηκαν για το σκοπό για τον οποίο 
χορηγήθηκαν, ο υπόλογος επιστημονικός οργανισμός ή 
ίδρυμα θα υποχρεούται, ελλείψει επαρκών τεκμηρίων, να 
επιστρέφει το σύνολο ή μέρος των ποσών που χορηγήθηκαν 
από την Επιτροπή. 
Βρυξέλλες, 16 Δεκεμβρίου 1987. 
Ο Πρόεδρος της 
Οικονομικής και Κοινωνικής Επιτροπής 
Alfons MARGOT 
Γνωμοδότηση για την πρόταση κανονισμού του Συμβουλίου για πρόγραμμα έρευνας και ανάπτυξης στον 
τομέα της εφαρμοσμένης μετρολογίας και των χημικών αναλύσεων στην Ευρωπαϊκή Οικονομική 
Κοινότητα (1988-1992) (ι) 
(88/C 35/02) 
Στις 19 Οκτωβρίου 1987 και σύμφωνα με το άρθρο 130 Q της Συνθήκης περί ιδρύσεως της Ευρωπαϊκής 
Οικονομικής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και 
Κοινωνικής Επιτροπής για την παραπάνω πρόταση. 
Το τμήμα ενέργειας, πυρηνικών θεμάτων και έρευνας στο οποίο ανατέθηκε η προετοιμασία των 
σχετικών εργασιών, υιοθέτησε τη γνωμοδότηση του στις 3 Δεκεμβρίου 1987, με βάση την εισηγητική 
έκθεση του κ. Proumens. 
Κατά την 251η σύνοδο ολομέλειας (συνεδρίαση της 16ης Δεκεμβρίου 1987), η Οικονομική και Κοινω­
νική Επιτροπή υιοθέτησε ομόφωνα μείον 2 αποχές την παρακάτω γνωμοδότηση: 
1. Η ΟΚΕ έχει κατ'επανάληψη εκφράσει την υποστήριξη 
της για τις συναφείς με το θέμα δραστηριότητες της Επιτρο­
πής· μέχρι σήμερα έχουν υλοποιηθεί τέσσερα προγράμματα, 
το τελευταίο από τα οποία υιοθετήθηκε από το Συμβούλιο 
στις 21 Δεκεμβρίου 1982 (2). 
(') ΕΕ αριθ. C 304 της 3. 11. 1987, σ. 4. 
(2) Απόφαση 83/19/ΕΟΚ — ΕΕ αριθ. L 26 της 28. 1. 1983. 2. Με ενδιαφέρον και ικανοποίηση η ΟΚΕ έλαβε γνώση 
των αποτελεσμάτων του προγράμματος από τότε που τέθηκε 
σε εφαρμογή, το 1973. Με βάση αυτά τα αποτελέσματα και 
μετά από εξέταση του περιεχομένου του νέου προγράμματος, 
επιβάλλεται να εγκριθεί η εν λόγω πρόταση κανονισμού που 
έχει υποβληθεί από την Επιτροπή. 
3. Η Επιτροπή προτείνει μια πολύ σημαντική αύξηση των 
πιστώσεων που κρίνονται αναγκαίες για την εκτέλεση του 
προγράμματος· προτείνει δηλαδή αύξηση των πιστώσεων από